**לקראת מכרז למנהלים**

לקט שאלות שנשאלו במכרזי מנהלים

ספר לנו על עצמך. אילו תפקידים עשית בעברך?

מדוע את רוצה להיות מנהלת? מדוע דווקא ב...

מהן נקודות החוזק ומהן נקודות התורפה שלך?

מה את יודעת על ביה"ס אליו הגשת את מועמדותך?

כיצד תוביל לשינוי?

איך אתה רואה את עצמך בעוד 5 שנים בניהול?

מורים שדורשים שינוי עכשיו מה תאמר להם?

מה אתה מביא איתך ממקום עבודתך הקודם שיעזור לך בניהול?

מורים שלא ילכו איתך, יתנגדו – מה תעשה?

הורים מתנגדים, מפריעים בתהליך, מתערבים – מה תעשה?

המורים ניסו דבר מה שהצעת לעשות והחליטו שזה לא עובד, מה תעשה?

ספר על כישלון שהיה לך?

הורים דורשים שמורה מסוימת לא תלמד את בנם בכיתה, מה תאמר להם?

מהו החזון (החזון החינוכי) שלך?

אילו מהתפקידים שביצעת בעבר השפיעו עליך הכי הרבה עד היום?

מהו מנהל מודל לחיקוי לדעתך?

מהם הדברים הראשונים שתעשה כשתקבל את התפקיד?

מהם 3 הדברים הכי חשובים שתתמקדי בהם אם תתקבלי לתפקיד?

מהם הקשיים שאתה צופה שיהיו בדרך? כיצד תתמודד איתם?

איך אתה בעבודת צוות?

"ילדים מאתגרים"- כיצד תפעל לטיפול בבעיה?

ביה"ס הולך וקטן מה תעש על מנת שיצמח מחדש?

מהו מנהיג בעיניך? האם אתה מנהיג?

ספר על מקרה בעבודתך שבו הפכת קושי ליוזמה (לימון ללימונדה).

ספר, סרט, מאמר, כתבה שקראת ראית לאחרונה?

מה תכלי לספר לנו על הקשרים שהיו לך עד כה עם הממונים עליך?

מה תכלי לספר לנו על עבודתך עד כה עם העובדים תחתייך?

מהו הדבר המיוחד שתביא איתך כמנהלת?

מהן החששות שלך מהתפקיד?

ביה"ס עבר איחוד, איך היית מתגברת על הקשיים?

איך אתה רואה את תפקיד סגן המנהל?

מה אהבת במנהל שלך? מה תיקח איתך?

מה יאמרו עלייך הקולגות שלך?

מה האני מאמין שלך?

ספרי על עצמך...

למה אתה רוצה להיות מנהל?

מה חושבת עליך המפקחת הישירה – לפי דעתך?

בית הספר הולך וקטן - מה תעשה כדי שיגדל?

תן דוגמא לעבודת צוות שהובלת.

במילה מהי נקודת החוזק שלך/נקודת החולשה

כיצד אתה נוהג כאשר נעשתה טעות?

מ-1 ועד 10 כמה את רוצה את תפקיד?

האם אתה יודע משהו על בתי הספר המוצעים?

למה בחרת באלו?

אז מה רע במה שאת עושה כעת?

איך אתה רותם את הצוות?

מה אתה עושה כדי להכניס צוות שמתנגד לתהליך?

מה תעשה במידה והמורים לא מצטרפים אליך?

הבא דוגמא לעבודה מול הורים?

האם מנהל צריך להשתתף בכל הוועדות ?

מה את לוקח מהמנהל שאיתו אתה עובד?

מה אתה משאיר אצלו?

מה תעשה אם הורה יצעק במסדרון וירצה לדבר איתך כעת, ובלי תאום מראש? האם תקבל אותו?

איזה דבר נוסף תביאי איתך לצוות?

**הערות, נקודות למחשבה:**

\* לפני שמגיעים למכרז חשוב לקיים **חשיבה** עם עצמך וגם עם אחרים המבינים בתחום.

\* חשוב להגדיר לעצמך מראש מהם ה**מסרים** שהיית רוצה להעביר לאותם אנשים שיראיינו אותך. מה היית רוצה שיחשבו עליך (לבחור 3-5 דברים מרכזיים)? מה הרושם שחשוב לך להשאיר? {רוצה שידעו שהאני מאמין שלי (האני מאמין החינוכי שלי) כולל:.... + שיבינו שאני...(מקצוען, אסרטיבי, מנהיג וכד').} בתשובותיך השונות הדגם והדגש את הנקודות הללו.

\* אין להתכונן על **תשובות** ברורות ומוכנות מראש! יש לדעת מראש מהוא ה**אני מאמין** שלי ואילו מסרים גלויים וסמויים ברצוני להעביר.

\* לא לשדר לנוכחים "אני יודע הכול", אין תשובה ברורה וחד משמעית - זה תלוי בביה"ס, במורים, בהורים, בתלמידים ובסיטואציה.

לא חייבים לתת תשובות חד משמעיות. אפשר להשאיר חלק מהתשובות פתוחות. "זה תלוי במקרה". לא תמיד יש תשובה חד משמעית. "במקרה ש...אז אני חושבת... לעומת זאת במקרה ש...".

בכל שאלה שאינך יודע מה לענות - ניתן להשתמש בכך שתיעזר במנהל הקודם, בצוות המורים, בפיקוח, ברשות - הידע לא נמצא רק אצלך.

\* חשוב לשדר שאתה מבין שכל בי"ס הוא ארגון מורכב ודבר ראשון שצריך לעשות זה **להכיר את ביה"ס** - לא מגיעים ומיד מתחילים בשינויים, ויחד עם זאת ניתן להחדיר שינויים תוך כדי הפעלת חשיבה משותפת עם צוות המורים, נציגי הורים וחשיבה על סדרי עדיפויות.

ברוב המקרים לא נכון לומר בראיון שאתה רוצה לחולל שינויים דרסטיים כבר בתחילת תהליך. אנשים לא אוהבים שמגיעה דמות חדשה, פוסלת את כל העשייה שלהם ובאה עם גחמות חדשות ורצון לשינויים שיוצרים אצל אנשים תחושה של חוסר ביטחון.

\* חשוב אמנם לראות ב**חזון** את סוף התהליך (מנהל מעולה בבי"ס מצוין) אולם יש לזכור, ועל פי זה לענות על השאלות, שמדובר פה ב**תהליך** שחלקו למידה והתנסות לאורך זמן.

\* חשוב למקד את התשובות בסגנון חיובי.

\* לא לחשוש לספר על **כשלון** - בתנאי שתוכל להוכיח שלמדת ממנו.

\* חשוב לתרגל **תשובות וניסוחן** בפני אדם מנוסה המבין בתחום אולם יש להיזהר ממפגש כזה עם אדם הגורם לך לחששות או תחושת תחרות. חשוב שתצא ממפגש מעין זה מחוזק עם ביטחון שכשתגיע ל"רגע האמת" תדע להתמודד ולענות על כל שאלה שתישאל (גם אם לא תדע את התשובה המדויקת תצא בתחושה שנתת תשובה מספקת שמשאירה את אותו רושם ראשוני שתכננת להשאיר אצל המראיינים.)

\* **צורכי ביה"ס** - זה מה שצריך להוביל באמירות.

\* **מקום הישיבה** וצורת הישיבה חשובים מאוד בראיון.

\* **לא לאחר!!!!** חשוב להגיע כ- 15 דקות לפני הזמן.

והכי חשוב: **הייה רגוע ומפוקס כדי להיות במיטבך**

ואל תשכח ש**הכול לטובה**...

בהצלחה!!!

שרית חדד

יועצת ארגונית - פדגוגית